craciuncg/RoMedQA_v2 huggingface dataset:
Referitor la compoziția sucului intestinal este adevărat că:
1. tripsina acționează asupra proteinelor din intestinul subțire
2. sucul intestinal este activat în canalul pancreatic principal
3. nucleazele ajută la descompunerea acizilor nucleici din alimente
4. zaharoza este o enzimă proteolitică
5. niciun răspuns corect
Răspuns corect: 13
La controlul mușchiului striat scheletic participă:
1. norepinefrina
2. dopamina
3. serotonina
4. acetilcolina
5. niciun răspuns corect
Răspuns corect: 24
Următoarele afirmații despre eritrocite sunt false:
1. sunt elemente figurate prezente în plasmă
2. au rol în transportul O2 dizolvat
3. prezintă aglutinine la nivelul membranei
4. au rol în menținerea echilibrului acido-bazic
5. sunt produse la nivelul splinei
Răspuns corect: 235
Următoarele procese se desfășoară la nivelul tubului contort distal:
1. hormonul antidiuretic favorizează osmoza apei din capilarele peritubulare spre lumenul tubului contort distal
2. crește permeabilitatea membranei celulelor din peretele tubului distal sub influența ADH-ului
3. secreția hormonilor sub influența ADH-ului
4. secreția tubulară este un proces activ
5. niciun răspuns corect
Răspuns corect: 24
O hematie se află în vena mezenterică superioară. Stabiliți prin ce vase de sânge poate trece hematia respectivă în traseul ei spre cord:
1. vena hepatică
2. vena mezenterică inferioară
3. vena portă hepatică
4. vena cavă superioară
5. niciun răspuns corect
Răspuns corect: 13
De la interior la exterior, ordinea următoarelor structuri ale stomacului este următoarea:
1. submucoasă - mușchi circular - mușchi oblic - mușchi longitudinal
2. mucoasă - mușchi oblic - mușchi circular - mușchi longitudinal
3. submucoasă - mușchi oblic - mușchi circular - mușchi longitudinal
4. mucoasă - mușchi oblic - mușchi longitudinal - mușchi circular
5. niciun răspuns corect
Răspuns corect: 23
Rata de formare a urinei primare este scăzută în următoarele situații:
1. creșterea presiunii sângelui din capilarele glomerulare
2. reducerea fluxului sangvin prin arteriola aferentă
3. scăderea concentrației albuminelor plasmatice
4. creșterea presiunii din capsula Bowman
5. niciun răspuns corect
Răspuns corect: 24
Centrifugarea sângelui:
1. este o acțiune ce permite determinarea procentului de hematii din volumul sanguin
2. se realizează cu un volum de sânge introdus într-un tub
3. este o metodă complexă de determinare a hematocritului
4. se bazează pe sedimentarea hematiilor datorită greutății acestora dată mai ales de lanțurile de aminoacizi
5. niciun răspuns corect
Răspuns corect: 12
Care din următoarele afirmații sunt corecte:
1. colonul descendent este vascularizat de artera mezenterică inferioară
2. partea stângă a colonul transvers este vascularizat de artera mezenterică superioară
3. colonul ascendent este vascularizat de artera mezenterică inferioară
4. rectul este vascularizat de artera mezenterică inferioară și ramuri viscerale ale arterei iliace interne
5. niciun răspuns corect
Răspuns corect: 14
Florin suferă de nictalopie. Sunt adevărate:
1. epiteliul retinei este de tip simplu cubic
2. tratamentul constă în administrarea de vitamina C
3. alte simptome includ creșterea deficitară a oaselor și dinților
4. boala apare din cauza deficitului unei vitamine hidrosolubile
5. niciun răspuns corect
Răspuns corect: 13
Măduva roșie hematogenă se găsește în:
1. humerul la copil
2. stern la adult
3. stern la copil
4. diafiza femurului la adult
5. niciun răspuns corect
Răspuns corect: 123
Referitor la globulele roșii este adevărat că:
1. cele deteriorate se distrug doar la nivelul splinei
2. în urma distrugerii lor, fierul se poate refolosi
3. circulă în sânge doar 12 zile
4. se mai numesc și eritrocite
5. niciun răspuns corect
Răspuns corect: 24
Care dintre următoarele structuri secretă estrogeni?
1. placenta
2. teaca externă a foliculului ovarian
3. zona medulară a suprarenalei
4. testiculul
5. niciun răspuns corect
Răspuns corect: 14
Următoarele afirmații privind analizatorul gustativ sunt false:
1. există 4 gusturi fundamentale
2. receptorii gustativi sunt localizați la nivelul papilelor circumvalate și filiforme
3. gustul dulce este perceput la baza limbii
4. la polul bazal al celulelor gustative sosesc terminații nervoase ale nervilor faciali și hipogloși
5. gustul acru este perceput în porțiunea laterală a limbii
Răspuns corect: 234
În lumină puternică, în timpul procesului de acomodare care implică eliberarea tensiunii din ligamentul suspensor al cristalinului:
1. pupila se micșorează
2. imaginea formată în ochi se deplasează posterior
3. mușchii ciliari se relaxează
4. convexitatea cristalinului crește
5. niciun răspuns corect
Răspuns corect: 14
Următoarele afirmații sunt corecte:
1. mușchii masticatori sunt inervați de ramura maxilară a nervului trigemen
2. fibre parasimpatice cu originea în nucleul dorsal al vagului din bulb determină contracția musculaturii vezicii biliare și relaxarea sfincterului Oddi
3. gastrina este un hormon și controlează forța contracțiilor peristaltice
4. alfa-amilaza salivară hidrolizează amidonul preparat și este activată de pH-ul intragastric scăzut
5. secreția bazală de HCl variază între 1 și 5 mEq/oră și crește sub influența somatostatinei
Răspuns corect: 23
În repaus, sângele din vena renală stângă:
1. conține sânge de la ovarul stâng
2. conține 20 ml O2/dl
3. conține 13 ml O2/dl
4. transportă 90% din CO2 legat de hemoglobină
5. niciun răspuns corect
Răspuns corect: 13
Referitor la LCR:
1. are consistența plasmei
2. se găsește în canalul ependimar și pia mater
3. se găsește în ventriculi și spațiul subarahnoidian
4. are consistența limfei
5. niciun răspuns corect
Răspuns corect: 34
ARN-ul este:
1. localizat în nucleolul, nucleul și citoplasma celulelor
2. acid dezoxiribonucleic
3. un compus care conține timina ca bază azotată
4. o macromoleculă dublu catenară
5. acid ribonucleic
Răspuns corect: 15
Despre uree este adevărat:
1. ureea are în componența sa atomi de H, N, O și C
2. acumularea acesteia în profunzimea corticalei renale contribuie la creșterea concentrației moleculelor organice de la acest nivel
3. ureea este un deșeu azotat și reprezintă o metodă de eliminare a amoniacului din sânge prin urină
4. pentru sinteza acesteia avem nevoie de o moleculă de NH2 și un ion de CO2
5. niciun răspuns corect
Răspuns corect: 13
Care dintre următoarele enunțuri nu sunt corecte:
1. la sfârșitul unei inspirații normale în plămân se găsesc volume de aer care pot fi măsurate spirometric
2. stimularea nucleului dorsal al vagului produce bronhodilatație
3. sângele oxigenat de la nivelul membranei alveolo-capilare ajunge în atriul stâng prin cele patru vene pulmonare
4. în inspirație scade presiunea în venele mari din torace
5. fiecare dl de sânge arterial poate transporta 20 mL de oxigen
Răspuns corect: 12
Următoarele afirmații sunt corecte:
1. contracția auxotonică implică modificări de lungime și tensiune musculară
2. în contracția musculară, 30% din energia chimică este utilizată pentru eliberarea de căldură
3. procesele chimice desfășurate ȋn mușchi furnizează energia necesară contracției
4. manifestarea electrică a contracției are loc numai ȋn faza de relaxare a secusei musculare
5. postura corpului este menținută ca urmare a lucrului mecanic extern realizat de mușchii implicați
Răspuns corect: 13
Cu privire la enzimele pancreatice este corect să se afirme:
1. tripsina este o protează secretată în formă inactivă
2. amilazele, lipazele și proteazele hidrolizează glicogenul, amidonul și celuloza
3. inhibitorul tripsinei protejează pancreasul de autodigestie
4. enterokinaza transformă tripsinogenul în tripsină
5. niciun răspuns corect
Răspuns corect: 134
Extirparea glandelor paratiroide produce:
1. creșterea resorbției calciului din oase prin stimularea activității osteoblastelor
2. scăderea resorbției calciului prin lipsa stimulării osteoclastelor
3. creșterea nivelului de calciu în sânge
4. scăderea nivelului de calciu din sânge
5. niciun răspuns corect
Răspuns corect: 24
Alegeți perechile corecte:
1. hormoni steroizi - progesteron, estrogen, cortizol
2. hormoni proteici - insulina, ACTH, PRL
3. hormoni aminici - noradrenalina, adrenalina, insulina
4. hormoni glicoproteici - FSH, LH, STH
5. niciun răspuns corect
Răspuns corect: 12
Activitatea cardiacă poate fi influențată de:
1. nucleul dorsal al vagului a cărui stimulare scade forța de contracție a cordului
2. răcirea nodului sinusal care, asupra ritmului inimii, are efect contrar stimulării sistemului nervos simpatic
3. hormonii secretați de celulele tiroidiene parafoliculare care cresc forța și frecvența contracțiilor cardiace
4. hormonul secretat de celulele α ale insulelor Langerhans care produce tahicardie la fel ca și stimularea simpatică
5. hormonii secretați de porțiunea medulară a glandelor suprarenale care cresc excitabilitatea inimii și accelerează ritmul cardiac
Răspuns corect: 25
Următoarele afirmații sunt adevărate:
1. glandele tubulare ramificare care se găsesc în structura uterului încep să secrete nutrienți în faza secretorie
2. în cadrul sistemului urinar întâlnim uroteliu, epiteliu simplu pavimentos și epiteliu pseudostratificat cilindric
3. membranele seroase căptușesc cavitatea organelor viscerale
4. după tipul de activitate glandele sudoripare sunt merocrine, ca și glandele mamare
5. niciun răspuns corect
Răspuns corect: 12
Alegeți afirmațiile corecte privitoare la hormonul foliculostimulant:
1. determină ovulația și apariția corpului galben
2. stimulează dezvoltarea tubilor seminiferi contorți și spermatogeneza
3. reglează secreția de progesteron și de hormoni androgeni
4. este secretat în neuronii mediani din hipotalamus și transportat prin vasele sistemului port în hipofiza anterioară
5. determină creșterea și maturarea foliculului de Graaf și secreția de estrogeni
Răspuns corect: 25
Forma fibrelor din mușchiul cardiac este:
1. alungită, cilindrică
2. alungită, fusiformă
3. alungită, ramificată
4. alungită, cu capete ascuțite
5. niciun răspuns corect
Răspuns corect: 13
Despre produșii de digestie absorbiți este adevărat că:
1. în vena pancreatico-duodenală putem găsi Ag cu lanț scurt
2. chilomicronii traversează 3 rețele capilare până să fie procesate de către hepatocite
3. ADN și ARN ajung în capilarele sanguine
4. trigliceridele (formate din 3 molecule de glicerol) absorbite ocolesc sistemul venos port hepatic
5. niciun răspuns corect
Răspuns corect: 12
Următorii hormoni determină trecerea unor compuși din tubul urinifer în capilarele peritubulare:
1. aldosteron, în cazul Na+, K+, H+
2. catecolamine, pentru glucoză
3. PTH, pentru calciu
4. somatomedine, pentru compuși ai Ca și P
5. ADH, pentru apă
Răspuns corect: 35
Cantitatea de oxigen transportată de hemoglobină și cea dizolvată în plasmă la o persoană care are o valoare a hemoglobinei de 14 g/dL este:
1. 18,4786 ml/dL O2 transportat de hemoglobină
2. 0,2814 ml/dL O2 dizolvat în plasmă
3. 0,3814 ml/dL O2 dizolvat în plasmă
4. 18,5786 ml/dL O2 transportat de hemoglobină
5. niciun răspuns corect
Răspuns corect: 12
Următorii nervi pot transmite impulsurile generate la nivelul chemoreceptorilor:
1. nervul vag
2. nervul facial
3. nervul trigemen
4. nervul spinal
5. niciun răspuns corect
Răspuns corect: 1234
Selectați afirmațiile adevărate referitoare la vascularizația ovarului:
1. aorta abdominală emite arterele ovariene
2. artera ovariană se desprinde din artera uterină
3. vena ovariană stângă se varsă în vena renală de aceeași parte
4. venele ovarului se deschid în vena cavă inferioară
5. este asigurată de o singură arteră
Răspuns corect: 13
Care dintre următorii sunt hormoni tiroidieni:
1. calcitonina
2. triiodotironina
3. tiroxina
4. hormonul stimulator tiroidian
5. diiodotironina
Răspuns corect: 123
Limfokinele:
1. induc multiplicarea rapidă a limfocitelor T citotoxice și secreția de noi limfokine
2. sunt proteine înalt reactive secretate de limfocitele B și T
3. sunt anticorpi ce se combină cu antigenele și le neutralizează
4. atrag macrofage la locul infecției și le stimulează să fagociteze microorganisme
5. niciun răspuns corect
Răspuns corect: 14
Selectați afirmațiile corecte:
1. lichidul pleural dezvoltă o sucțiune permanentă ce duce la o presiune pozitivă, favorabilă ventilației
2. în urma expirului forțat, în plămân rămâne singurul volum pulmonar ce poate fi măsurat prin metode speciale
3. capacitatea vitală, care însumează volumul expirator de rezervă, volumul curent și cel inspirator de rezervă, poate fi măsurată spirometric
4. minut-volumul respirator este cantitatea totală de aer care ventilează într-un minut spațiul mort și cel ce participă la schimbul de gaze respiratorii
5. variațiile presiunii alveolare, între -1 și +1 mm Hg, favorizează inspirul și expirul, controlate de centrii nervoși din bulb și punte
Răspuns corect: 234
Celulele Kupffer:
1. pot fagocita hematii îmbătrânite
2. produc anticorpi
3. sunt prezente în splină
4. sunt celule prezentatoare de antigen
5. niciun răspuns corect
Răspuns corect: 14
Care afirmații sunt adevărate?
1. excesul de hormoni tiroidieni este întâlnit în boala Graves
2. hipersecreția de glucocorticoizi cauzează boala Addison
3. excesul de STH la adult cauzează acromegalia
4. sindromul Cushing este caracterizat de o hipersecreție de mineralocorticoizi
5. niciun răspuns corect
Răspuns corect: 13
În cazul unei persoane cu alopecie, cauzele afecțiunii pot fi următoarele:
1. hipofuncție melanocitară
2. iritație, însoțită de creșterea fluxului sanguin
3. carențe alimentare
4. genetice
5. niciun răspuns corect
Răspuns corect: 34
O moleculă de penicilină străbate la nivel renal următoarele trasee posibile:
1. arteriolă aferentă - capilare peritubulare - tub contort distal
2. capilare peritubulare - tub contort proximal - porțiune ascendentă a ansei Henle
3. capilare glomerulare - tub contort proximal - capilare peritubulare
4. arteriolă eferentă - tub contort distal - tub colector
5. niciun răspuns corect
Răspuns corect: 14
Selectați răspunsurile false referitoare la scheletul capului:
1. viscerocraniul conține oase neperechi: vomerul și un os dezvoltat parțial prin osteogeneză de membrană
2. este format din 8 oase, dintre care 4 perechi: parietal, temporal, maxilar, palatin
3. se articulează cu axisul, formând o pârghie de ordinul I, la nivelul căreia acționează și mușchii cefei
4. adăpostește segmentul central al tuturor analizatorilor, cu excepția analizatorului olfactiv
5. conține oasele bazei craniului, dezvoltate prin osificare desmală
Răspuns corect: 2345
Referitor la schimbul de gaze sunt false următoarele:
1. 7% din CO2 rămâne nedizolvat în plasmă
2. aproximativ 25-30% din totalul de dioxid de carbon se leagă de fierul din Hb formând carbaminohemoglobina
3. 25-30% din 93% CO2 se leagă de Hb formând carbaminohemoglobină
4. 70-75% din CO2 din eritrocite se transformă în acid carbonic prin anhidraza carbonică
5. niciun răspuns corect
Răspuns corect: 12
Alegeți următoarele asocieri corecte între oase și procesul de osificare:
1. femur - apariția unei tije de cartilaj fibros
2. omoplatul - osteoblastele formează centre de osificare
3. falanga - în interior rămâne o cavitate ce conține măduvă osoasă
4. oasele lungi - își finalizează procesul de osificare odată cu nașterea
5. niciun răspuns corect
Răspuns corect: 23
Sunt adevărate afirmațiile referitoare la centura pelviană, cu excepția:
1. gaura obturată se situează între corpurile pubisului și al ischionului
2. cavitatea pelviană feminină este mai îngustă, mai lungă și mai încăpătoare
3. diametrele pelvisului pot crește pentru facilitarea expulziei fetale
4. masa și densitatea osoasă a bazinului osos sunt la fel pentru ambele sexe
5. niciun răspuns corect
Răspuns corect: 24
Alegeți afirmațiile corecte privitoare la eozinofile:
1. funcția lor principală este de a participa la reacția de apărare a organismului
2. sunt elemente figurate din sânge, care posedă mitocondrii și nucleu
3. numărul de eozinofile circulante este scăzut ca urmare a efectului hormonilor glucocorticoizi
4. este normal să poată avea un număr egal cu monocitele
5. niciun răspuns corect
Răspuns corect: 1234
Zgomotul II cardiac are următoarele caracteristici:
1. este produs de închiderea valvelor aortice și pulmonare
2. este produs de vibrația miocardului la începutul sistolei ventriculare
3. marchează începutul diastolei izovolumetrice
4. are tonalitatea joasă
5. niciun răspuns corect
Răspuns corect: 13
Despre gonada masculină sunt adevărate următoarele afirmații:
1. pe marginea posterioară are anexat un organ alungit, în formă de virgulă, în care spermatozoizii își dezvoltă capacitatea de mișcare și de unde trec în ductul deferent
2. este localizată, ca și gonada feminină, în cavitatea pelvină
3. prezintă parenchim ținut în tensiune de o membrană conjunctivă alb-sidefie, rezistentă și inextensibilă
4. prezintă 200-300 de lobuli testiculari delimitați de tubii seminiferi
5. este vascularizată, ca și ovarul, de o ramură viscerală a aortei descendente abdominale
Răspuns corect: 135
Despre splină sunt adevărate enunțurile:
1. este vascularizată de o ramură a trunchiului celiac
2. participă la formarea de anticorpi și monocite
3. este un organ limfatic central localizat între colonul ascendent și diafragmă
4. este drenată venos printr-o venă ce se unește cu venele mezenterice
5. prin contracția determinată prin stimulare simpatică poate trimite în circulație până la 200-300 ml de sânge
Răspuns corect: 145
Gameții:
1. sunt celule sexuale haploide, rezultate în urma primei diviziuni meiotice
2. la sexul masculin, capătă mobilitate la nivelul epididimului localizat pe marginea posterioară a testiculului
3. participă la formarea zigotului, proces ce se desfășoară în porțiunea laterală a trompei uterine
4. la sexul feminin, se dezvoltă în corpul galben, sub acțiunea hormonilor hipotalamici FSH și LH
5. la sexul masculin, se dezvoltă prin spermatogeneza din tubii seminiferi, sub acțiunea FSH secretat de hipofiza posterioară
Răspuns corect: 23
Canalul deferent:
1. se termină la baza prostatei
2. se deschide în uretră
3. aparține căilor intratesticulare
4. este continuat de canalul epididimar
5. aparține căilor extratesticulare
Răspuns corect: 15
Sucul pancreatic:
1. are un pH neutru
2. are de 10 ori mai mulți ioni de H decât o soluție neutră
3. are de 100 de ori mai mulți ioni de OH decât o soluție cu pH 6
4. are de 10 ori mai puțini ioni de H decât o soluție neutră
5. niciun răspuns corect
Răspuns corect: 34
Alegeți afirmațiile false cu privire la fiziologia vederii:
1. cristalin convex - obiect aflat în apropiere
2. celule cu bastonașe - concentrate la nivelul foveei centrale
3. pata oarbă - lipsită de receptori vizuali
4. celule cu conuri - detectarea mișcării și vederea crepusculară
5. niciun răspuns corect
Răspuns corect: 24
Mediatorii chimici în sistemul nervos vegetativ sunt:
1. adrenalina
2. acetilcolina
3. monoxidul de azot
4. norepinefrina
5. niciun răspuns corect
Răspuns corect: 1234
Edemul de la nivelul membrelor inferioare poate fi consecința:
1. creșterii albuminei plasmatice
2. acumulării de proteine în spațiile intercelulare
3. drenării lichidului interstițial de către limfă
4. trombozei venoase
5. niciun răspuns corect
Răspuns corect: 24
Următoarele asocieri între deficiențele vitaminelor și simptomele lor sunt false:
1. B6 - descuamarea pielii
2. componenta coenzimei A - degenerări neuro-musculare
3. biotina - coenzimă adițională a grupărilor carboxil
4. tiamina - tulburări digestive, inapetență
5. niciun răspuns corect
Răspuns corect: 13
La nivelul căii optice:
1. neuronul bipolar este conectat cu celulele fotoreceptoare
2. fibrele din componența tracturilor optice se termină la nivelul cortexului occipital, ca și radiațiile optice
3. tracturile optice conțin axonii neuronilor multipolari
4. nervii optici conțin fibre directe și încrucișate
5. celulele multipolare ale retinei emit axoni care fac sinapsă în corpul geniculat medial din metatalamus
Răspuns corect: 13
În loja posterioară a coapsei se află mușchii:
1. biceps femural
2. gastrocnemian
3. semitendinos
4. semimembranos
5. niciun răspuns corect
Răspuns corect: 134
Pe care dintre următoarele căi pot ajunge impulsurile analizatorului gustativ spre nivelul cortical?
1. prin căile sensibilității exteroceptive
2. prin sistemuul reticular ascendent activator
3. pe căile sensibilității interoceptive
4. prin axonii neuronilor din nucleul solitar din bulb
5. niciun răspuns corect
Răspuns corect: 24
Despre hipofiză sunt corecte afirmațiile:
1. partea cea mai dezvoltată a glandei este lobul anterior
2. are legături vasculare și nervoase cu hipotalamusul
3. lobul intermediar constituie neurohipofiza
4. conține celule exocrine și ductale
5. niciun răspuns corect
Răspuns corect: 12
Următoarele sunt straturi ale epidermului:
1. stratul cornos - care poate conține celule moarte
2. stratul granulos - locul formării cheratinei
3. stratul spinos - care are multă cheratină
4. stratul bazal - germinativ
5. stratul lucid - care poate conține celule moarte
Răspuns corect: 45
Tubul digestiv secretă următorii hormoni:
1. insulină
2. secretină
3. glucagon
4. colecistochinină
5. niciun răspuns corect
Răspuns corect: 24
O secvență de ADN conține 45 molecule de adenină, 55 molecule de citozină, 50 molecule de guanină. Prin replicarea acestei secvențe de ADN se sintetizează:
1. ARNm, ce conține 45 molecule de uracil
2. ARN, ce conține 105 molecule de guanină și citozină
3. ADN, ce conține 150 molecule de dezoxiriboză
4. ADN, ce conține 45 molecule de timină
5. niciun răspuns corect
Răspuns corect: 34
Stimularea fibrelor nervoase motorii vegetative parasimpatice determină următoarele efecte:
1. stimularea glicogenolizei hepatice
2. contracția musculaturii vezicii biliare
3. contracția mușchilor flexori în cazul acțiunii unui agent cauzator al durerii
4. contracția porțiunilor periferice ale fibrelor intrafusale
5. contracția mușchiului ciliar pentru vederea de aproape
Răspuns corect: 25
Despre glande sunt adevărate următoarele:
1. glandele exocrine holocrine (exemplu: glandele sebacee din piele) conțin celule care se pot dezintegra pentru a-și elibera secreția
2. glandele exocrine pluricelulare compuse (exemplu: glanda submandibulară) pot fi acinoase
3. glandele exocrine pluricelulare simple (exemplu: glandele intestinale) pot fi tubulare
4. glandele exocrine tubulo-acinoase (exemplu: glandele paratiroide) pot secreta enzime
5. glandele exocrine unicelulare (exemplu: celula caliciformă) pot secreta mucus
Răspuns corect: 1235
În structura chilomicronilor intră:
1. colesterol
2. proteine
3. fosfolipide
4. trigliceride
5. niciun răspuns corect
Răspuns corect: 1234
Selectați afirmațiile adevărate referitoare la sistemul excretor:
1. vezica urinară prezintă pereți alcătuiți din musculatură netedă care este inervată parasimpatic prin fibrele nervilor pelvieni
2. sistemul tubular al nefronului este format doar din tub contort proximal, tub contort distal și tub colector
3. rinichii sunt așezați în cavitatea pelvină, de o parte și de alta a coloanei vertebrale, în regiunea lombară
4. nefronii juxtamedulari prezintă ansa Henle lungă până la nivelul papilelor renale și sunt importanți în mecanismul contracurent, prin care rinichiul produce urina concentrată
5. ureterul în porțiunea sa inferioară pătrunde oblic în vezica urinară și trece câțiva centimetri sub epiteliul vezical
Răspuns corect: 145
Despre trunchiul cerebral sunt corecte afirmațiile:
1. este vascularizat de vase care pornesc din poligonul lui Willis
2. conține originea nervilor radial și ulnar, care participă la inervația membrului superior
3. la nivelul bulbului rahidian și al punții este localizat centrul de control respirator
4. este străbătut de apeductul cerebral care asigură comunicarea dintre ventriculii laterali și ventriculul IV
5. mezencefalul controlează mișcările reflexe ale capului și ale globilor oculari ca răspuns la stimuli vizuali
Răspuns corect: 135
Bronhiolele:
1. au perete cartilaginos
2. reprezintă partea terminală a arborelui bronșic
3. alcătuiesc unitatea funcțională de bază a plămânului
4. au diametrul aproximativ de sub 1 mm
5. niciun răspuns corect
Răspuns corect: 24